पत्‍थर बड़े कठोर होते हैं और भारी भी होते हैं । हम मनुष्‍य भी काम, क्रोध, मद, लोभ की कठोरता से जकडे हुये होते हैं एवं पापों के भयंकर भार से भारी होते हैं । हमारा भवसागर में डुबना एकदम पक्‍का है । बचने का एकमात्र वही उपाय हे जो मेरे श्री हनुमानजी प्रभु ने करके दिखाया । राम नाम लिख दिया कठोर और भारी पत्‍थरों पर । हम भी प्रभु का नाम अपने भीतर लिख लेवें तो भवसागर में वैसे तैरेगें जैसे सेतु निमार्ण के समय पत्‍थर तैरे थे ।